
Sfinţii martiri Brâncoveni, Constantin Vodă cu cei patru fii ai săi, Constantin, 
Ştefan, Radu, Matei şi sfetnicul lanache - prăznuiţi la 16 august, s-au învrednicit a 


suferi moarte mucenicească pentru dreapta credinţă şi pentru neamul românesc din 
care au fost odrăsliţi. 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacele şi icoasele 


ia 


INI N 


Îl ton 
MURI VA BRAM 


Acatistul Sfinților martiri Brâncoveni: 

Acatistul Sfinților martiri Brâncoveni: 

Condacul 1 

Veniţi, bine cinstitorilor creştini, să aducem cuvioase laude şi cântare duhovni- 
cească drepteredinciosului voievod Constantin, căci pentru Împărăţia Cerurilor şi 
pentru neam acesta moarte mucenicească a primit, dimpreună cu fiii săi: Constan- 
tin, Ştefan, Radu, Matei şi cu sfetnicul lanache. Pentru aceasta, din adâncul ini- 
milor, cu veselitoare glasuri să le strigăm: Bucuraţi-vă, mult-pătimitorilor martiri 
Brâncoveni, care pentru dreapta credinţă mult v-aţi nevoit! 


Icosul 1 

Întregind lanţul de aur al noilor martiri, cu neasemănare mai curat decât cel de 
Ofir, în cetatea marelui Constantin cu îndrăzneală pe Hristos Dumnezeu L-aţi măr- 
turisit şi lepădările pentru bunătăţile vremelnice ale acestui veac trufaş şi nesta- 
tornic, desăvârşit le-aţi zdrobit. Drept aceea, minunându-ne de mărimea voastră de 
suflet, vă aducem cu umilinţă graiuri ca acestea: 

Bucuraţi-vă, că avuţia cea stricăcioasă aţi defăimat; 

Bucuraţi-vă, că bogăţia cea gândită aţi aflat; 

Bucuraţi-vă, că de frumuseţea materialnică nu v-aţi biruit; 


Bucuraţi-vă, că pentru dragostea lui Hristos toate gunoaie le-aţi socotit; 
Bucuraţi-vă, prea înţelepţilor, voi partea cea bună aţi ales; 

Bucuraţi-vă, că roadele blagocestiei cu bucurie aţi cules; 

Bucuraţi-vă, că vitejească răbdare împreună până în sfârşit aţi arătat; 

Bucuraţi-vă, că biruinţă deplină asupra lumii, a trupului şi a diavolului aţi câştigat; 
Bucuraţi-vă, mult-pătimitorilor martiri Brâncoveni, care pentru dreapta credinţă 
bine v-aţi nevoit! 


Condacul al 2-lea 

Luminaţi fiind dintru înălţime, aţi primit a pătimi şi a muri pentru Ziditorul tuturor, 
ca de EI să fiți şi proslăviţi; iar mai dorită decât toată lumea văzută v-a fost cununa 
mucenicească, pentru care aţi mers la jertfă având pe buze cântarea îngerească: 
Aliluia! 


Icosul al 2-lea 

Din fragedă pruncie ai înţeles, voievodule Constantin, că "frica Domnului este în- 
ceputul înțelepciunii" şi te-ai adăpat din izvorul cel nesecat al dumnezeieştilor 
Scripturi. Apoi la vreme cuviincioasă învrednicindu-te tainei Sfintei cununii, cu 
unsprezece odrasle domneşti Dumnezeu te-a blagoslovit, pe care de asemenea în 
frica şi în certarea Lui crescându-i, patru au ajuns mucenici măriți. De aceea de la 


noi acum auziţi: 

Bucuraţi-vă, că dumnezeiasca pronie din neființă în această lume v-a adus; 
Bucuraţi-vă, că începutul cel bun, al fricii de Dumnezeu, cu toţii l-aţi pus; 
Bucuraţi-vă, căci dulceaţa cea negrăită a Sfintelor Scripturi aţi aflat; 
Bucuraţi-vă, căci cu osârdie, ziua şi noaptea, din izvoarele lor v-aţi adăpat; 
Bucuraţi-vă, căci cunoştiinţei fapta cea bună aţi adus; 

Bucuraţi-vă, căci râvna voastră nu v-a dat clipă de repaos; 

Bucuraţi-vă, căci zilele cele rele ale acestei vieţi bine le-aţi chivernisit; 
Bucuraţi-vă, căci călătoria aţi săvârşit şi la Limanul ceresc aţi sosit; 
Bucuraţi-vă, mult-pătimitorilor martiri Brâncoveni, care pentru dreapta credinţă 
bine v-aţi nevoit! 


Condacul al 3-lea 

Nu ai voit domnie şi stăpânire pământeascâ, fericite Constantine, ştiindu-te domn 
în casa şi pe moşia ta, ci mai vârtos ai dorit să domneşti, prin sfinte nevoinţe şi 
sfinte virtuţi, peste patimi. lubit-ai puterea cerească a harului Sfântului Duh mai 
vârtos decât pe cea lumească, şi acum Domnului strigi împreună cu pruncii tăi şi cu 
sfetnicul Ianache: Aliluia! 


Icosul al 3-lea 


Silit ai fost de sfatul cel mare al Ţării Româneşti să primeşti a fi domnitor, căci în 
vremuri mult tulburate prin înconjurări de oşti şi de vrăjmaşi, blândeţea şi înţe- 
lepciunea ta au adus bună ocârmuire. Fericiţi suntem noi că ţi-ai tăiat voia ta şi ai 
primit greul sceptru domnesc, căci spunând şi tu întru sineţi: "eu şi neamul meu 
vom Sluji lui Dumnezeu", ne îndemnați pe toţi cu dorire a vă striga: 

Bucură-te, noule Moise al Ţării Valahiei şi a ei propăşire; 

Bucură-te, că împreună cu tainicul lanache îi urzeşti bună sporire; 

Bucură-te, feciorule Constantin, al lui Hristos viteaz oștean; 

Bucură-te, bine urmându-l, tu, minunatule Ştefan; 

Bucură-te, Radule, cel vrednic de laude multe; 

Bucură-te, micule Matei, dar desăvârşitule la minte; 

Bucuraţi-vă, podoabe nepreţuite ale Țării Româneşti; 

Bucuraţi-vă, mărgăritare şi binecuvântări ale oraşului Bucureşti; 

Bucuraţi-vă, mult-pătimitorilor martiri Brâncoveni, care pentru dreapta credinţă 
bine v-aţi nevoit! 


Condacul al 4-lea 

Lăcaşuri ale Sfântului Duh aţi ajuns prin mucenicie, căci şi voi mult aţi ajutat po- 
porul lui Dumnezeu să se zidească în duh, ridicând mănăstiri, biserici şi tipărind 
cărţi cu aleasă hrană duhovnicească. Cum dar nu vom cânta Stăpânului tuturor, Ce- 


lui ce a binevoit a lucra prin voi, cântarea: Aliluia! 


Icosul al 4-lea 

Întunericul necredinţei şi al neştiinţei ai izgonit şi lumina cunoştiinţei dumnezeieşti 
a strălucit peste ţară, căci, ca şi Solomon, ai iubit mărite Constantine, podoaba ca- 
sei lui Dumnezeu. Din tiparniţe au ieşit sfinte cărţi, comori de vindecări, bucuria 
creştinilor evlavioşi, pentru care vă bucurăm pe voi zicând: 

Bucuraţi-vă, iubitorilor de sfinte lăcaşuri şi altare; 

Bucuraţi-vă, ctitori de mănăstiri şi dăruitori de odoare; 

Bucuraţi-vă, căci tipăriturile voastre din popor întunericul risipesc; 

Bucuraţi-vă, cărţile Sfântului ierarh Antim în ţară lumina sporesc; 

Bucuraţi-vă, căci voi tipărirea primei Biblii în română aţi continuat; 

Bucuraţi-vă, căci apoi Psaltirea, cărți de slujbă şi zidire sufletească ne-aţi dat; 
Bucuraţi-vă, căci cărţile voastre şi până astăzi se doresc; 

Bucuraţi-vă, Treimea Sfântă în ctitoriile voastre toţi o blagoslovesc; 

Bucuraţi-vă, mult-pătimitorilor martiri Brâncoveni, care pentru dreapta credinţă 
bine v-aţi nevoit! 


Condacul al 5-lea 


Făclii luminătoare pentru Ţările Române şi pentru toată Ortodoxia s-au arătat tipar- 
nițele înfiinţate sau restaurate de voi la Snagov şi Bucureşti, Râmnicu Vâlcea şi 
Târgovişte, Buzău, Tiflis şi Alep, făcând pe creştinii români şi greci, iviri şi arabi, 
să cânte cu toţii într-un glas: Aliluia! 


Icosul al 5-lea 

Slavă nepieritoare ţi-ai dobândit, evlaviosule domn Constantin şi după dreptate ai 
fost socotit în vremea ta apărătorul întregii creştinătăţi ortodoxe, căci cine a năzuit 
către tine şi l-ai trecut cu vederea sau către cine nu s-a revărsat milostivirea ta mai 
presus de nădejde? Iată pentru ce limbi, seminţii şi popoare îți cântă ţie, Sfântului 
ierarh Antim Ivireanul, şi împreună pătimitorilor tăi, unele ca acestea: 

Bucuraţi-vă, veşnici apărători a toată Ortodoxia; 

Bucuraţi-vă, căci ne sunteţi tăria, slava şi bucuria; 

Bucuraţi-vă, stâlpi de foc ceresc, voi cerul şi pământul uniţi; 

Bucuraţi-vă, că pentru ţara voastră şi întreaga lume mijlociţi; 

Bucuraţi-vă, că români şi greci cu graiuri alese vă heretisesc; 

Bucuraţi-vă, că 1viri şi arabi din inimi recunoscătoare vă mulţumesc; 

Bucuraţi-vă, că lucrarea voastră mană cerească pentru multe ţări a însemnat; 
Bucuraţi-vă, că roade cereşti aţi cules după ce cu lacrimi aţi semănat; 

Bucuraţi-vă, mult-pătimitorilor martiri Brâncoveni, care pentru dreapta credinţă 
bine v-aţi nevoit! 


Condacul al 6-lea 

Dar cum oare vom putea lăuda noi, nevrednicii, râvna voastră pentru Sfintele lui 
Dumnezeu lăcaşuri? Căci unde nu aţi zidit sau reînnoit biserici, mănăstiri, para- 
clise, schituri, bolniţe, trapeze? Pentru toate acestea, din toate părțile miluite de 
VOI, Oraşe şi sate româneşti, mănăstiri din Sfântul Munte al Athonului, ca şi din 
Bulgaria, Serbia, Grecia, Albania, din ostroavele mării greceşti şi de peste tot Ră- 
săritul Ortodox, până la muntele Sinai şi lerusalim răsună cântarea: Aliluia! 


Icosul al 6-lea 

Precum Binecredinciosul voievod Ştefan cel sfânt în Moldova şi voi multe şi ale- 
se lăcaşuri de închinăciune aţi ridicat, prea fericiţilor, iar daniile voastre pre- 
tutindeni au ajuns. Bine aţi înmulţit talanţii voştri, turnul faptelor voastre cele bune 
desăvârşit l-aţi înălţat, pentru care auziţi: 

Bucuraţi-vă, că marelui mucenic Gheorghe, lăcaş luminat în Bucureşti 1-aţi clădit; 
Bucuraţi-vă, că şi Mitropoliei muntene frumoasă clopotniţă i-aţi zidit; 

Bucuraţi-vă, strigă vouă mănăstirile de la Sâmbăta de sus, Râmnicu Sărat şi Vifo- 
riţa; 

Bucuraţi-vă şi vă veseliți, vă spun cele de la Brâncoveni, Bistriţa- Vâlcea şi Arnota; 


Bucuraţi-vă, tainic şoptesc cele de la Gura Motrului, Strehaia şi Sadova; 
Bucuraţi-vă, auziţi dinspre Govora, Dintr-un lemn, Mamul şi Tismana; 
Bucuraţi-vă, vă spun bisericile voastre din Făgăraş, Scheilor din Braşov şi Ocna 
Sibiului; 

Bucuraţi-vă, vi se cântă în cea a Sfântului mucenic Dumitru din Târgovişte, de la 
Mogoşoaia şi Potlogi; 

Bucuraţi-vă, mult-pătimitorilor martiri Brâncoveni, care pentru dreapta credinţă 
bine v-aţi nevoit! 


Condacul al 7-lea 

Crăiasa ctitoriilor tale, Sfânta mănăstire Hurezi-Vâlcea, menită să fie lăcaş de în- 
gropare pentru tine şi tot neamul tău, minunatule voievod Constantin, dă măsura 
dărniciei şi râvnei de care ai fost şi tu mistuit pentru înfrumusețarea casei lui Dum- 
nezeu, Sfânta Biserică, pentru care niciodată n-ai socotit a fi ceva prea scump. Ne- 
asemuită ei frumuseţe şi armonie ne îndeamnă a cânta cu glas de prăznuire lui 
Dumnezeu: Aliluia! 


Icosul al 7-lea 

Piatra cea mare a mormântului ce ţi-ai gătit în biserica cea mare de aici şi azi sus- 
pină după moaştele voastre Sfinte, căci mănăstirea din Halki şi biserica Sfântului 
Gheorghe din Bucureşti au primit această comoară de nepreţuit. Dar duhul, rugă- 
ciunea şi urmele paşilor voştri sunt pretutindeni la Hurezi şi în schiturile ce aţi 
ridicat închipuindu-le în semnul crucii dimprejur, drept care cu smerenie vă lău- 
dăm, grăind: 

Bucuraţi-vă, ai marilor împărați bizantini adevăraţi următori; 

Bucuraţi-vă, ctitoria voastră nu are pereche, e ca luceafărul între luminători; 
Bucuraţi-vă, că şapte ani la dânsa, cu osteneală şi fără preget s-a trudit; 
Bucuraţi-vă, căci meşterul Manea, iscusit urzitor, bijuterie în piatră v-a izvodit; 
Bucuraţi-vă, v-a strigat dintru înălțime schitul ocrotit de Botezătorul loan; 
Bucuraţi-vă, vă şopteşte arhidiaconul întâi mucenic, din schitul închinat lui de co- 
conul Ştefan; 

Bucuraţi-vă, auziţi şi de la schitul patronat de apostolii, sfinți; 

Bucuraţi-vă, fericiţi sunteţi voi, feciori domneşti şi ai voştri părinţi; 

Bucuraţi-vă, mult-pătimitorilor martiri Brâncoveni, care pentru dreapta credinţă 
bine v-aţi nevoit! 


Condacul al 8-lea 

Nu a răbdat mai mult vrăjmaşul neamului omenesc, tatăl minciunii şi ucigaşul de 
oameni, multa voastră lucrare săvârşită spre slava lui Dumnezeu Cel închinat în 
Treime şi spre folosul întregii creştinătăţi dreptslăvitoare, ci împotriviri a pus în 


calea voastră cea luminoasă. Dar voi, prin rugăciuni stăruitoare, posturi, milostenii, 
şi vegheri, vă găteaţi pentru ziua încununării, şi să primiţi întâi paharul pătimirii, 
Domnului cântând: Aliluia! 


Icosul al 8-lea 

Mulţi vrăjmaşi văzuţi şi nevăzuţi a stârnit satana asupra voastră, ploaie de pâre, 
minciuni şi viclenii învolburând minţile hainului sultan Ahmet şi sălbaticului său 
vizir Gin Ali paşa. Voi însă, îmbrăcându-vă în platoşa dreptăţii şi într-armându-vă 
cu armele luminii, prin smerită pocăință vă întăreaţi, pentru care auziţi de la noi 
aşa: 

Bucuraţi-vă, că iadul cu slugile lui asupra voastră se porneşte; 

Bucuraţi-vă, că oastea cerească spre ajutorul vostru grăbeşte; 

Bucuraţi-vă, iconomi buni ai Domnului, ce fapte bune pururea râvneaţi; 
Bucuraţi-vă, căci pentru aceasta veţi fi şi mărturisitori neînfricaţi; 

Bucuraţi-vă, că înaintea crudului sultan fiind aduşi, l-aţi înfruntat; 

Bucuraţi-vă, că pe băutorul de sânge vizir în nedumerire l-aţi aruncat; 

Bucuraţi-vă, că puterea cea nebiruită a Sfintei Cruci este cu voi; 

Bucuraţi-vă, viteji netemători de ai semilunii puhoi; 

Bucuraţi-vă, mult-pătimitorilor martiri Brâncoveni, care pentru dreapta credinţă 
bine v-aţi nevoit! 


Condacul al 9-lea 

Ritorii cei mult grăitori nu pot să spună cum voi, de neam domnesc fiind şi crescuţi 
în desfătări, aţi putut merge cu neclintită hotărâre şi pe calea cea strâmtă cu inimi 
pline de bărbăţie. Acestea sunt minunile credinţei noastre săvârşite în fiii luminii, 
ascultării şi jertfei lui Dumnezeu celui minunat întru Sfinţii Săi pentru aceasta 
împreună să-l cântăm: Aliluia! 


Icosul al 9-lea 

În sfânta şi marea Vineri a Patimilor Domnului nostru lisus Hristos, a îngăduit 
lubitorul de oameni, cu judecăţile Sale înfricoşate şi neajunse minţilor noastre întu- 
necate, să se abată mânia urgiei păgâneşti asupra casei voastre celei blagoslovite. 
Plângeau cu amar şi jale neostoită toţi locuitorii Bucureştiului, ba chiar şi pietrele 
din drumul vostru, văzându-vă urcați în care şi duşi spre Țarigrad, sub pază aspră, 
spre înfricoşata cercetare. Pentru aceasta nici noi nu vom tăcea, ci vom grăi către 
Vol: 

Bucuraţi-vă, că pe Domnul domnitorilor în pătimire Îl urmaţi; 

Bucuraţi-vă, că de Împăratul împăraţilor aţi hotărât să nu vă lepădaţi; 

Bucuraţi-vă, cu toţii, domn, feciori şi gineri, că spre mărturisirea lui Hristos aţi por- 
nit; 


Bucuraţi-vă, că dintre voi, şase cununa şi slava mucenicească au dobândit; 
Bucuraţi-vă şi pentru mult îndurerata doamnă Mania, care pe voi vă însoţeşte; 
Bucuraţi-vă, că mărita doamnă, pe Hecuba din vechime în slavă cu neasemănare o 
covârşeşte; 

Bucuraţi-vă, căci călătoria voastră, cu a Sfântului sfințitului mucenic Ignatie s-a 
asemănat; 

Bucuraţi-vă, că veşnica răsplătire cerească, precum acela, de la Domnul slavei ați 
luat; 

Bucuraţi-vă, mult-pătimitorilor martiri Brâncoveni, care pentru dreapta credinţă 
bine v-aţi nevoit! 


Condacul al 10-lea 

Ajunşi în cetatea Sfântului împărat Constantin, aţi fost aruncaţi în înfricoşata tem- 
niță Şapte Turnuri. În bezna şi frigul ce înduraţi înlănţuiţi, Duhul cel Preasfânt se 
ruga întru voi cu suspine negrăite, harul Lui vă lumina, vă încălzea şi vă întărea, 
învăţându-vă să mulţumiţi fierbinte lui Dumnezeu pentru toate şi să-l cântaţi: 
Aliluia! 


Icosul al 10-lea 

Cine va putea spune mulţimea caznelor şi a chinurilor la care aţi fost supuşi vreme 
de aproape patru luni, prin care aţi covârşit chiar şi pe mulţi dintre mucenicii cei 
din vechime. Îngerilor şi oamenilor v-aţi făcut privelişte înfricoşată şi de mirare, 
lămurindu-vă ca aurul cel curăţit de şapte ori în foc; iar noi, lăudând pe Cel ce v-a 
slăvit în viaţă şi după moarte, vă fericim zicând: 

Bucuraţi-vă, că în temniţă întunecată şi umedă aţi fost închişi; 

Bucuraţi-vă, că în lanţuri şi cătuşe v-au dat ai voştri pârâşi; 

Bucuraţi-vă, că aţi sângerat cumplit, strujiţi ca mucenicii de odinioară; 

Bucuraţi-vă, căci cu cleşte roşit în foc v-au ars pe piept şi la subțioară; 

Bucuraţi-vă, că tari ca diamantul aţi rămas voi în Ortodoxie; 

Bucuraţi-vă, că aţi crezut cu neclintire în viaţa veacului ce va să fie; 

Bucuraţi-vă, că Mântuitorul Hristos şi prea curata Sa Maică din înălțime vă pri- 
veau; 

Bucuraţi-vă, că toţi Sfinţii şi toate puterile cereşti pentru voi se rugau; 

Bucuraţi-vă, mult-pătimitorilor martiri Brâncoveni, care pentru dreapta credinţă 
bine v-aţi nevoit! 


Condacul al 11-lea 

Ziua împărătescului praznic al adormirii Maicii lui Dumnezeu, când împlineai 60 
de ani de viaţă, slăvite voievod, iar doamna Maria ar fi trebuit să o cinstească pe 
Preasfânta ei ocrotitoare, a fost aleasă de păgâni spre mărirea nenumăratelor tale 


dureri. Căci porţile cele grele ale temniţei deschizându-le, aţi fost aduşi înaintea 
cruntului sultan, a curţii sale, şi a călăului cu iataganul scos, pentru ultima şi cea 
mai grea înfruntare. Către care îndreptându-vă cu toţii, cântaţi în inimile voastre: 
Aliluia! 


Icosul al 11-lea 

Istoviţi de chinuri şi suferinţe, în grele lanţuri ferecaţi, cu capete descoperite, cu 
picioare goale şi numai în cămăşi, au stat vitejii mărturisitori în faţa păgânului 
tiran, care cu îngrozire vicleană le făgădui viaţa dacă se vor lăsa de legea lor şi vor 
trece la legea turcească. Răspunsu-i-a Vodă Brâncoveanu: ' 


către copiii Săi zise: ” 


”, De aceea drept este ca acum să auziţi: 
Bucuraţi-vă, căci cuvintelor amăgitoare ale vicleanului sultan nu v-aţi plecat; 
Bucuraţi-vă, căci îngerii cu cununi cereşti de voi s-au apropiat; 
Bucuraţi-vă, că la botezul cel dintâi acum pe cel al sângelui îl adăugaţi; 
Bucuraţi-vă, căci astfel toate păcatele voastre cu desăvârşire le spălaţi; 
Bucuraţi-vă, oşteni viteji şi nebiruiţi ai Împăratului Ceresc; 


Bucuraţi-vă, că vicleanul şarpe nu v-a putut amăgi cu nimic pământesc; 
Bucuraţi-vă, că la momiri şi îngroziri neplecându-vă, legea păgânului Mahomed aţi 
defăimat; 

Bucuraţi-vă, că pentru legea cea nouă, a darului şi a iubirii lui Hristos aţi răbdat şi 
de EI v-aţi încununat; 

Bucuraţi-vă, mult-pătimitorilor martiri Brâncoveni, care pentru dreapta credinţă 
bine v-aţi nevoit! 


Condacul al 12-lea 

De a şi şovăit Mateiaş pentru o clipă, ca un prunc, înaintea fiorosului gâde, dar 
mai apoi, îmbărbătându-se, prin cuvintele domnescului său părinte, singur mer- 
gând şi-a aşezat capul pe butuc, râvnind cu dorire prea luminatei cete a Sfinților 
mucenici, în care va cânta în veci de veci Sfintei, Celei de o fiinţă şi nedespărţitei 
Treimi: Aliluia! 


Icosul al 12-lea 

Cădeau ca spicele sub seceră capetele copiilor domneşti şi al credinciosului la- 
nache sub ochii voievodului, din care curgeau pârâiaşe de lacrimi pentru nespusa 
durere vremelnică şi apropiata fericire veşnică. Dar în inima lui vitează răsunau cu 


putere cuvintele prooroceşti: "Iată, eu şi pruncii pe care mi i-a dat Dumnezeu". 
Pentru aceasta, după vrednicie, aducem vouă aceste cântări de laudă: 

Bucuraţi-vă, căci prin tare hotărâre păcatul, moartea şi iadul aţi biruit; 

Bucuraţi-vă, că puitorul de nevoinţe Hristos întru cele cereşti v-a primit; 
Bucuraţi-vă, că se îngrozesc tiranii şi rău credincioşii privindu-vă sau amintindu-și 
de voi; 

Bucuraţi-vă, rugători bineprimiţi pentru ţară, neam, Ortodoxie şi sărmanii de noi; 
Bucuraţi-vă, ocrotitori ai Bucureştiului şi mijlocitori pentru toată suflarea româ- 
nească; 

Bucuraţi-vă, solitori pentru ea, ca înţelepciune de sus şi milă bogată să dobân- 
dească; 

Bucuraţi-vă, şi nu ne lăsaţi să ne lepădăm de sfânta credinţă prin viaţa păgână; 
Bucuraţi-vă, învingătorilor şi cereţi îndurare pentru noi de la prea curata Stăpână; 
Bucuraţi-vă, mult-pătimitorilor martiri Brâncoveni, care pentru dreapta credinţă 
bine v-aţi nevoit! 


Condacul al 13-lea (de trei ori) 

O, Sfinților martiri Brâncoveni, care aţi biruit şi v-aţi încununat, căutaţi dintru 
înălțimea fericitei şi nesfârşitei vieţi cereşti către noi, cei împovăraţi de multe, 
mari, grele şi nepocăite păcate, şi primind puţina noastră rugăciune ca pe o gân- 


gurire pruncească, mijlociţi de la Dumnezeul milei şi al îndurărilor să ne izbă- 
vească de chinurile cele veşnice ca, mântuiţi fiind pururea să-l cântăm împreună cu 
voi în negrăita bucurie a Împărăției Sale: Aliluia! 


Apoi se zic iarăşi: 


Icosul 1: 

Întregind lanţul de aur al noilor martiri, cu neasemănare mai curat decât cel de 
Ofir, în cetatea marelui Constantin cu îndrăzneală pe Hristos Dumnezeu L-aţi măr- 
turisit şi lepădările pentru bunătăţile vremelnice ale acestui veac trufaş şi nesta- 
tornic, desăvârşit le-aţi zdrobit. Drept aceea, minunându-ne de mărimea voastră de 
suflet, vă aducem cu umilinţă graiuri ca acestea: 

Bucuraţi-vă, că avuţia cea stricăcioasă aţi defăimat; 

Bucuraţi-vă, că bogăţia cea gândită aţi aflat; 

Bucuraţi-vă, că de frumuseţea materialnică nu v-aţi biruit; 

Bucuraţi-vă, că pentru dragostea lui Hristos toate gunoaie le-aţi socotit; 
Bucuraţi-vă, prea înţelepţilor, voi partea cea bună aţi ales; 

Bucuraţi-vă, că roadele blagocestiei cu bucurie aţi cules; 

Bucuraţi-vă, că vitejească răbdare împreună până în sfârşit aţi arătat; 

Bucuraţi-vă, că biruinţă deplină asupra lumii, a trupului, şi a diavolului aţi câştigat; 


Bucuraţi-vă, mult-pătimitorilor martiri Brâncoveni, care pentru dreapta credinţă 
bine v-aţi nevoit! 


Condacul 1 

Veniţi, bine cinstitorilor creştini, să aducem cuvioase laude şi cântare duhovni- 
cească drepteredinciosului voievod Constantin, căci pentru Împărăţia Cerurilor şi 
pentru neam acesta moarte mucenicească a primit, dimpreună cu fiii săi: Constan- 
tin, Ştefan, Radu, Matei şi cu sfetnicul lanache. Pentru aceasta, din adâncul ini- 
milor, cu veselitoare glasuri să le strigăm: Bucuraţi-vă, mult-pătimitorilor martiri 
Brâncoveni, care pentru dreapta credinţă mult v-aţi nevoit! 


După aceea zicem această rugăciune: 


Rugăciune 


O, Sfinților martiri Brâncoveni, care prin înțelepte osteneli, comoara sfintei şi 
dreptei credinţe până în sfârşit o aţi păzit, şi de la Împăratul slavei, Hristos Dumne- 
zeu, neveştejită cunună mucenicească aţi primit! 


Ce graiuri vom îndrăzni a vă aduce noi, nevrednicii, prin care să lăudăm mult-râv- 
nitoarea voastră viaţă, de buni iconomi şi credincioase slugi ale Preasfintei Treimi, 
precum şi sfârşitul vostru vitejesc, de adevăraţi eroi ai Ortodoxiei, prin care v-aţi 
făcut privelişte de multă mirare oamenilor şi îngerilor? 


Cu adevărat ar trebui mai degrabă să iubim noi tăcerea, ca unii ce suntem în- 
greunaţi de multe, mari, grele şi nepocăite păcate, şi nimic bun nu aflăm întru noi, 


care să ne apropie de evlavioasele voastre lucrări şi de sfintele voastre virtuţi, şi să 
ne dea o cuvioasă îndrăzneală, spre a îndrepta către voi, cu bună nădejde, smerita 
noastră rugăciune. 


Dar unde şi către cine vom putea alerga, dacă nu către Atotputernicul şi Atotştii- 
torul Dumnezeu, Cel minunat întru Sfinţii Săi, şi către voi, ca şi către aceia care, 
călătoria vieţii prin valea ispitirii şi a plângerii acestui veac înşelător bine să- 
vârşind, ca aurul trecut prin foc de şapte ori v-aţi lămurit, şi aţi ajuns lăcaşuri 
sfinţite, în care Tatăl, Fiul şi Sfântul Duh, Dumnezeu s-au sălăşluit. 


O, fericiţilor, Sfinţilor şi bunilor biruitori mucenici Brâncoveni! Căutaţi dintru înăl- 
țimea slavei cereştilor voastre lăcaşuri către noi, care în tot ceasul în nenumărate 
chipuri ne primejduim şi care pentru multa noastră lenevie şi mândrie, covârşiţi de 
boli, pagube, necazuri, şi de înfricoşate şi negândite nevoi, mai mult decât toţi, du- 
pă dumnezeiasca dreptate, am ajuns ticăloşiţi şi asupriţi. 


Dar cum oare s-ar fi putut să nu ajungem până aici? Voi, întru atâta desfătare şi 
avuţie pământească aflându-vă, în toată viaţa voastră dorirea nestricăcioaselor 
bogății ale harului neîncetat aţi avut, iar noi, deşi din mila proniei dumnezeieşti 
săraci şi strâmtoraţi fiind, cuvioasa neiubire de agoniseală defăimând, frumuseţile 
mincinoase şi stricăcioase ale acestui veac trufaş şi nestatornic pururea râvnind, 
mai mult decât femeia cea gârbovă de ele ne-am pironit, iar cugetarea către cele ce- 
reşti cu totul o am nimicit. 


Voi, socotind toată slava veacului de acum ca pe un fum, o umbră şi o nălucire de 
vis amăgitor, stăpânirea domnească, multa avere, sănătatea, şi însăşi viaţa voastră, 
pe toate gunoaie le-aţi socotit, ca pe Hristos în veci să-L dobândiţi; iar noi, de bună 
voie, şi de nimeni siliţi, prin lăcomie materialnică în prăpastia iubirii de plăceri de 
care ruşine este a şi grăi ne-am prăvălit, şi mai mult decât necredincioşii şi rău cre- 
dincioşii iubind prostia şi neruşinarea patimilor ne-am păgânizat. Pentru aceasta, în 
loc să ajungem, după cuvântul Stăpânului, sarea pământului şi lumina lumii, pentru 
noi se huleşte tot mai mult între neamuri numele cel prea sfânt şi de mare cuviință 
al lui Dumnezeu Cel Unul, Singur Adevărat, şi în Treime închinat. 


Ce răspuns vom da oare Înfricoşatului, Dreptului şi Nemitarnicului Judecător, căci 
ştim prea bine că de neînlăturat este pentru fiecare dintre noi moartea, judecata, ho- 
tărârea şi dreapta răsplătire, pentru cele care cu gândul, cu cuvântul şi cu fapta am 
lucrat, şi pentru ce la chinurile cele veşnice nicicând cugetând, în primejdia de a 
ajunge în ele mai jos decât cei care pe Dumnezeu nu l-au cunoscut din dobi- 


toceasca înţelegere ne aflăm, după cum Sfântului Macarie cel mare i s-a descope- 
rit. 


Nu ne lăsaţi să ne netrebnicim mai mult şi stăviliți alunecarea noastră spre robia 
lumii, a trupului şi a diavolului, prin sfintele şi pururea primitele voastre rugăciuni, 
o, prea fericiţilor martiri, rugătorilor fierbinți către Dumnezeu pentru toată lumea, 
pentru Ortodoxie, pentru ţara şi neamul vostru, pentru toţi cei ce aleargă către voi 
cu credinţă tare şi umilinţă nefăţarnică. Mijlociţi pentru noi toate cele bune şi de 
folos pentru luminarea ochilor minţilor şi inimilor noastre celor întunecate de grija 
vieții de acum, râvna aprinsă şi neostoită pentru fapta bună ce v-a însufleţit pe voi, 
dobândirea întru cunoştiință a mărgăritarului celui de mult preţ al bine cinstitoarei 
şi lucrătoarei prin dragoste credinţe, prețuirea lui mai mult decât lumina ochilor şi 
decât viaţa aceasta vremelnică, până la suflarea noastră cea mai de pe urmă. Plecaţi 
spre milă şi îndurare pe milostivul şi iubitorul de oameni Dumnezeu, să ne cheme 
la EI pe toţi, să ne deschidă uşa luminii Sale spre a ne trezi cu un ceas mai devre- 
me, ca să voim să lucrăm în via şi pe ogorul Lui, răscumpărând vremea trecută, pe 
care rău am cheltuit-o fiind întunecaţi de neştiinţă şi biruiţi de urâte gânduri şi de 
patimi de necinste. 


Cereţi pentru noi şi statornicia neclintită şi tăria de diamant ce aţi avut până ce v-aţi 


dat sufletele voastre, curăţite prin botezul sângelui, mai strălucitoare decât razele 
soarelui în mâinile Ziditorului tuturor. Ca astfel, învrednicindu-ne şi noi părții celei 
de-a dreapta, dimpreună cu voi şi cu toţi Sfinţii care I-au bineplăcut Lui de la înce- 
putul veacurilor, să-L slăvim pe Dumnezeul vieţii noastre: pe Tatăl, pe Fiul şi pe 
Sfântul Duh, în nespusa fericire a Împărăției Sale, în vecii vecilor. 


Amin. 


Acatistul Sfinţilor martiri Brâncoveni 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dunezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 


miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 


Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


2 5 e 


Troparul Sfinţilor mucenici Brâncoveni: Cel ce pentru dreapta credintă şi pentru 
neam te-ai învrednicit a suferi moarte de martir împreună cu fiii tăi Constantin, 
Ștefan, Radu, Matei şi cu sfetnicul Ianache, dreptcredinciosule voievod Constantin, 
roagă pe Hristos Dumnezeu să mântuiască sufletele noastre. 


&&& 
Condacul 1 
Vrednic trăitor şi apărător al dreptei credinţe, floare aleasă a Ortodoxiei noastre, 


chemat ca Sfântul Constantin cel mare să stăpâneşti în pace şi în credinţă dreaptă 
peste neamul tău, ai înzestrat întreaga Ortodoxie cu binefacerile puse în mâinile 
tale de Bunul Dumnezeu; iar noi te lăudăm şi îți cântăm: Bucură-te, Sfinte voievod 
Constantin Brâncoveanu, că pentru Hristos te-ai jertfit cu fiii tăi! 


Icosul 1 

Văzând Dumnezeu osârdia credinţei tale, S-a bucurat şi te-a chemat în fruntea nea- 
mului tău bine credincios şi te-a uns ca să-l cârmuieşti în pace, cu dragostea ta cea 
jertfelnică, ca să se poată închina liniştit în bisericile şi mânăstirile cele zidite de 
tine şi de înaintaşii tăi, pentru care auzi de la noi cântările acestea: 

Bucură-te, pildă de vrednicie şi înţelepciune; 

Bucură-te, cel pururea râvnitor spre facerea de bine; 

Bucură-te, că Dumnezeu te-a uns să cârmuieșşti neamul românesc; 

Bucură-te, că ai ferit ţara de distrugeri; 

Bucură-te, că te-ai nevoit să-ţi aperi supuşii de uneltiri diavoleşti; 

Bucură-te, că Domnul ţi-a pus ţie coroana ca să conduci cu gând curat; 

Bucură-te, că toate le-ai izbândit cu semnul crucii; 

Bucură-te, că fiii tăi cu evlavie credinţa ţi-au urmat; 

Bucură-te, că primejdii de tot felul nu te-au depărtat de la Dumnezeu; 

Bucură-te, podoabă a creştinătăţii ortodoxe; 


Bucură-te, Sfinte voievod Constantine, că pentru Hristos te-ai jertfit cu fiii tăi! 


Condacul al 2-lea 

Rugător cu credinţa neîntinată, răspunzând chemării celei de taină, Domnul te-a 
ales să fi cu râvnă în cârmuirea poporului tău; iar noi, mulţumim pentru toate, 
slăvim cu tine pe Dumnezeul nostru prin cântarea: Aliluia! 


Icosul al 2-lea 

Având înţelepciunea dată de Bunul Dumnezeu şi urmând cuvântul Evangheliei, şi 
descoperind poporului tău calea cea mult dorită de el, calea păcii, a rugăciunii, a 
libertăţii de ţară, evlavia prin care sfintele slujbe, pentru care îţi cântăm unele ca 
acestea: 

Bucură-te, că ai ferit poporul tău de năvălirile vrăjmaşilor; 

Bucură-te, că ai cârmuit în frică de Dumnezeu; 

Bucură-te, că pentru tine ziua începe cu închinarea la Tatăl Ceresc; 

Bucură-te, că ne-ai izbăvit de primejdii; 

Bucură-te, că ne-ai păzit de pedepsele cele amare; 

Bucură-te, că ai biruit încercările diavolului; 

Bucură-te, mare făcătorule de bine; 

Bucură-te, că te-ai străduit pentru binele tuturor; 

Bucură-te, că nu ţi-ai întors faţa de la suferinţele semenilor tăi; 

Bucură-te, Sfinte voievod Constantine, că pentru Hristos te-ai jertfit cu fiii tăi! 


Condacul al 3-lea 

Apărător te-ai arătat fraților căzuţi sub ocupaţia străină şi apăsaţi să-şi schimbe 
credinţa cea moştenită de la apostolul strămoşilor noştri, Andrei cel întâi chemat; 
iar pentru străduinţele tale în răspândirea de carte ortodoxă, mulţumim lui Dumne- 
zeu cântând: Aliluia! 


Icosul al 3-lea 

Având harul dat de sus, ca Sfântul împărat Constantin cel mare, ai zidit locaşuri de 
închinăciune, ai împodobit biserici şi mănăstiri spre lauda lui Dumnezeu, şi ai 
adăpostit părinteşte pe cei prigoniţi din ţări îndepărtate, iar noi îţi înălțăm laude ca 
acestea: 

Bucură-te, că ai adăpostit pe străinii înfometați; 

Bucură-te, că le-ai oferit hrană şi dragoste creştinească; 

Bucură-te, că i-ai ajutat în suferinţele lor; 

Bucură-te, că până departe a mers slava faptelor tale; 

Bucură-te, că pe fraţii în nevoi i-ai întărit cu cărţi de slujbă ortodoxă; 

Bucură-te, că pe cei pribegi i-ai miluit; 


Bucură-te, că darurile tale au întărit temelia Ortodoxiei; 

Bucură-te, că Domnul ţi-a dat ţie să vindeci rănile celor încătuşaţi; 

Bucură-te, că sufletul tău revarsă dragoste curată; 

Bucură-te, Sfinte voievod Constantine, că pentru Hristos te-ai jertfit cu fiii tăi! 


Condacul al 4-lea 

Ajungând tu pe tronul Ţării Româneşti, Sfinte mucenice Brâncovene Constantine, 
al ştiut a întări poporul, Biserica noastră si întreaga Ortodoxie. Pentru aceasta ai 
trecut prin cele mai grele încercări cântând cântarea îngerească: Aliluia! 


Icosul al 4-lea 

Ispitele şi ura Imperiului Otoman s-au ridicat împotriva ta ca să te despartă de 
Dumnezeul părinţilor noştri şi de neamul tău, şi să te ducă în robia satanei care a 
subjugat creştinătatea ortodoxă. Dar tu, Sfinte martire Brâncovene, nu ţi-ai slăbit 
virtuțile creştineşti şi nici nu ai părăsit scaunul în care te-a uns Domnul, pentru care 
nu încetăm a-ţi aduce unele ca acestea: 

Bucură-te, că înţelepciunea ta a biruit pe diavol; 

Bucură-te, că ispitele satanei nu te-au cucerit; 

Bucură-te, că ura Imperiului Otoman nu te-a spăimântat; 

Bucură-te, că în casele tale a luminat candela dragostei de Dumnezeu; 


Bucură-te, că virtuțile creştineşti nu le-ai părăsit; 

Bucură-te, că familia şi seminţia ta te-au urmat cu credinţă; 

Bucură-te, că pe poporul tău l-ai ferit de robie; 

Bucură-te, că Imperiul Otoman l-ai ţinut departe de ţara ta; 

Bucură-te, că ne-ai ajutat să rămânem în turma lui Hristos; 

Bucură-te, că inima ta curată a dorit fericirea neamului nostru; 

Bucură-te, Sfinte voievod Constantine, că pentru Hristos te-ai jertfit cu fiii tăi! 


Condacul al 5-lea 

Chemat de pronia dumnezeiască spre ocrotirea întregii Ortodoxii de sub robia 
Semilunei, ai ridicat biserici încă înaintea ungerii tale în scaun domnesc, iar 
cinstita doamna ta, Maria, urmând pilda Sfintei împărătese Elena, a cercetat şi ridi- 
cat biserici bine plăcute lui Dumnezeu căruia îi cântăm:A liluia! 


Icosul al 5-lea 

Auzind de braţul tău apărător şi de mâna ta plină de daruri, de departe au venit la 
tine ierarhi izgoniți din scaunele lor, şi de la tine au cerut ajutor. lar tu, Sfinte 
Brâncovene, i-ai adăpostit să slujească în bisericile şi în mănăstirile noastre ro- 
mâneşti şi le-ai oferit ajutoare ca să scape de chinuri nedrepte, pentru care auzi de 
la noi unele ca acestea: 


Bucură-te, apărător al poruncilor dumnezeieşti; 

Bucură-te, că te-ai îndurat de suferinţele ierarhilor asupriţi; 

Bucură-te, că rugăciunile celor veniţi la noi erau bine plăcute lui Dumnezeu; 
Bucură-te, că nu te-ai trufit cu milostivirea ta; 

Bucură-te, că te-ai arătat apărător al Sfintei Ortodoxii; 

Bucură-te, că mănăstirile şi locurile sfinte din Răsărit au primit cu bucurie darurile 
tale; 

Bucură-te, că cei miluiţi slăveau pe Dumnezeu pentru binefacerile tale; 

Bucură-te, că ocrotirea inimii tale a potolit durerile celor în necazuri; 

Bucură-te, că ai ajutat Biserica din Constantinopol mult încercată de apăsarea străi- 
nă; 

Bucură-te, că ai miluit cu dragoste pe toţi cei credincioşi; 

Bucură-te, Sfinte voievod Constantine, că pentru Hristos te-ai jertfit cu fiii tăi! 


Condacul al 6-lea 

Văzând poporul tău că Bunul Dumnezeu te-a dăruit cu inimă curată şi plină de 
milostenie, te-a urmat să potoleşti foamea celor străini şi răpitori şi să împarţi cele 
folositoare celor ce erau nedreptățiţi, pentru care lăudăm pe cel minunat întru Sfin- 
ți: Aliluia! 


Icosul al 6-lea 

În timp ce urcai spre desăvârşire, prădătorii ţărilor creştine aşteptau să se năpus- 
tească asupra ta, căci auziseră că reverşi daruri către toţi. Dar tu, Sfinte Brâncovene 
martire, urmând pilda Sfântului ierarh Nicolae, care cu aurul său a salvat cele trei 
fecioare sărace de la vânzarea lor spre pierzanie, ai venit întru izbăvirea de rău, 
pentru care auzi de la noi unele ca acestea: 

Bucură-te, că ai chivernisit averi prin care să-i îmblânzeşti pe răpitorii străini; 
Bucură-te, că ai ştiut să foloseşti viaţa de pe pământ pentru cea din ceruri; 
Bucură-te, că ai dat poporului românesc Sfânta Scriptură în limba sa; 

Bucură-te, că ai adus îndestulare şi pace supuşilor tăi; 

Bucură-te, că ai împărțit toate cu dreptate şi milostenie; 

Bucură-te, că ai tămăduit cu aurul tău suferinţele Bisericilor de departe; 

Bucură-te, că virtuțile tale creştineşti au fost mai scumpe decât bogăţiile lumii ace- 
steia; 

Bucură-te, lumină a faptelor duhovniceşti; 

Bucură-te, că proprii tăi fii nu au dorit aurul, ci curăţia şi sfinţenia; 

Bucură-te, că darurile tale îmbelşugate au tămăduit multe dureri sufleteşti şi tru- 
peşti; 

Bucură-te, Sfinte voievod Constantine, că pentru Hristos te-ai jertfit cu fiii tăi! 


Condacul al 7-lea 

Urmând cuvintele Evangheliei şi îndemnând pe fiii şi pe fucele tale să ridice 
necontenit, cu adânca evlavie, rugăciuni în sfintele biserici şi mănăstiri zidite şi 
împodobite cu frumuseţe cerească de familia ta, rugându-te să duci la tronul Celui 
Prea Înalt cântarea noastră: Aliluia! 


Icosul al 7-lea 

Chemat la tron, prin voia lui Dumnezeu ca să veghezi libertatea Ortodoxiei, ai pur- 
tat şi ai transmis fiului tău, apoi şi nepotului tău, numele de Constantin care să ducă 
prin vremi puterea braţului întărit de Duhul Sfânt întru apărarea turmei Celui Prea 
Înalt, pentru care auzi de la noi unele ca acestea: 

Bucură-te, că familia ta a păzit poruncile creştineşti; 

Bucură-te, că ai ţinut aprinsă în Sufletul tău candela credinţei, nădejdii şi dra- 
gostei; 

Bucură-te, că ai lăsat tuturor românilor cărți cu învăţătura cea dreaptă; 

Bucură-te, că fii şi fiicele tale au pus Evanghelia mai presus de cele lumești; 
Bucură-te, că seminţia ta a înfruntat încercările diavolului; 

Bucură-te, că ţi-ai pregătit fii pentru viaţa cerească; 

Bucură-te, că de ocrotitorii tăi cereşti, diavolii s-au spăimântat; 

Bucură-te, chip luminat de bunătate şi adevăr; 


Bucură-te, că Dumnezeu a sălăşluit în inima ta şi în familia ta drepteredincioasă; 
Bucură-te, că imperiul prădalnic se uimea de statornicia credinţei tale în Hristos; 
Bucură-te, Sfinte voievod Constantine, că pentru Hristos te-ai jertfit cu fiii tăi! 


Condacul al 8-lea 

Sfinte Constantine Brâncovene, martir al lui Hristos, lumea creştină şi căpetenii ale 
păgânilor asupritori au văzut credinţa ta şi puterea lui Dumnezeu. Te rugăm, ajută- 
ne pe noi să fim moştenitori ai Împărăției lui Dumnezeu căruia îi cântăm: Aliluia! 


Icosul al 8-lea 

Ca înțeleptul Solomon, ai împodobit lăcaşurile Domnului zidite de tine şi ai 
înzestrat bisericile şi mănăstirile înălțate de înaintaşii tăi, ca să sporeşti ruga celor 
ce te urmau şi care se învredniceau de darul ostenelilor tale pentru care slăvim 
faptele tale zicând: 

Bucură-te, că prin dragoste şi credință pe mulți ai miluit; 

Bucură-te, că prin daniile tale ai întărit pe fraţi în dreapta credinţă; 

Bucură-te, că ai înălţat altare creştine în imperiul prădalnicilor păgâni; 

Bucură-te, că ai făcut pământul românesc leagăn al celor lipsiţi; 

Bucură-te, că în inima ta sălăşluia puterea Sfântului Duh; 


Bucură-te, că, precum razele soarelui se răspândesc pe pământ, aşa milostivirea ta 
s-a răspândit în lume; 

Bucură-te, că ai oprit defăimarea Ortodoxiei; 

Bucură-te, că i-ai slăbit pe vrăjmaşii credinţei noastre; 

Bucură-te, mare vistier al nădejdilor şi izbăvirii,; 

Bucură-te, că în inima ta au încăput toţi cei urgisiţi; 

Bucură-te, Sfinte voievod Constantine, că pentru Hristos te-ai jertfit cu fiii tăi! 


Condacul al 9-lea 

Nu vom înceta să lăudăm facerile de bine şi credinţa ta cea nestrămutată, căci din 
cauza lor ura diavolească s-a năpustit să te răpească împreună cu familia ta din tur- 
ma lui Hristos. Dar, sfinte martire, nu te-ai lăsat vândut celor ce-ţi cereau sufletul, 
ci ai rămas credincios lui Dumnezeu căruia îi aducem cântarea: Aliluia! 


Icosul al 9-lea 

Precum poporul ales a fost dus în robie, aşa şi familia ta a fost răpită din locurile 
sale în Vinerea sfintelor Patimi. Când supuşii tăi aprindeau, în noaptea Învierii, 
lumânările de la lumina lui Hristos, familia ta trecea Dunărea prin întuneric ca să 
fie afundată în vremelnice suferinţe. Tu însă te rugai lui Dumnezeu, pentru care îţi 
cântăm unele ca acestea: 

Bucură-te, că iertare cerească ai cerut pentru toţi; 

Bucură-te, că ţi-ai păstrat curăţia inimii; 

Bucură-te, că în suferinţa nedreaptă nu ai hulit pe vrăjmaşi; 

Bucură-te, că toata românimea şi ocrotiţii tăi cei de departe se rugau cu lacrimi 
pentru tine; 

Bucură-te, că mulţi creştini din Imperiul Otoman te iubeau şi te cinsteau; 
Bucură-te, că ţi-ai pregătit calea sfinţenie; 

Bucură-te, că ai jertfit pentru Hristos domnia pământească; 

Bucură-te, că mulţimea suferințelor ţi-a deschis calea spre ceruri; 

Bucură-te, că ţi-ai încurajat familia să sufere pentru Hristos; 

Bucură-te, că te-ai ostenit pentru neamul tău şi Biserica lui Hristos; 

Bucură-te, Sfinte voievod Constantine, că pentru Hristos te-ai jertfit cu fiii tăi! 


Condacul al 10-lea 

Cinstim chinurile voastre şi lacrimile de durere, căci ele nu v-au slăbit virtuțile 
creştineşti; ci le-au întărit, aşteptând în rugăciune jertfa bine plăcută lui Dumnezeu, 
căruia îi cântăm: Aliluia! 


Icosul al 10-lea 


Ajuns în capitala chinuitorilor tăi, Sfinte Constantine, te-au pus în cătuşe de fier, cu 
lanţuri grele la picioare legate de zidul închisorii; te-au ars cu fier înroşit pe trup, 
i-au crestat pielea capului şi te-au aruncat în adâncimea întunecoasă a groaznice 
închisori, în „groapa sângelui”; acolo te-au chinuit ca să-ţi slăbească dragostea 
pentru Hristos, dar tu ai rămas credincios lui Dumnezeu. Pentru care auzi de la noi 
unele ca acestea: 

Bucură-te, că întunericul din „groapa sângelui” ţi-a luminat calea spre ceruri; 
Bucură-te, că chinurile tale au spălat păcatele seminţiei tale; 

Bucură-te, că ai rămas credincios Domnului Hristos; 

Bucură-te, că şi fiii tăi te-au însoţit în chinuri şi dureri; 

Bucură-te, că martiriul vostru a ruşinat pe fii satanei; 

Bucură-te, că în inimile voastre florile credinţei, nădejdii şi dragostei nu s-au 
ofilit; 

Bucură-te, că mucenicia voastră a zdruncinat tăria păgânătăţii,; 

Bucură-te, că noi vă cinstim şi ne rugăm vouă; 

Bucură-te, că lacrimile voastre de durere au fost primite în cer; 

Bucură-te, că împreună aţi rămas în turma lui Hristos; 

Bucură-te, Sfinte voievod Constantine, că pentru Hristos te-ai jertfit cu fiii tăi! 


Condacul al 11-lea 


Când ai văzut pe călăii, grabnici la uciderea creştinilor ortodocşi, că te răpeau şi pe 
tine şi pe familia ta, ai slăvit pe Dumnezeu ca dreptul lov, zicând: „Doamne, fie 
voia Ta”. lar noi, văzând statornicia ta de a rămâne pe veci cu credinţa neîntinată 
în Dumnezeul cel Ceresc, ne rugăm Lui şi-L slăvim cântându-l: Aliluia! 


Icosul al 11-lea 

La locul de martiriu, aşezat în genunchi, plin de răni, în cămaşa ta însângerată, 
având în fața ta pe cei patru fu, şi pe sfetnicul lanache, ţi-ai făcut rugăciunea, 
pentru ca jertfa ta să fie bine primită la Dumnezeu şi ţi-ai îndemnat copiii să pri- 
mească pătimirea pentru credinţa strămoşească. Pentru aceasta, cu smerenie în faţa 
icoanei tale şi a celor martirizaţi cu tine, te lăudăm cu aceste cuvinte: 

Bucură-te, că Domnul te-a uns să stăpâneşti cu credinţă şi dreptate; 

Bucură-te, că Domnul te-a chemat, ca pe Sfântul Gheorghe, să aperi Ortodoxia de 
vrăjmaşi; 

Bucură-te, că prin cărţile tale de slujbe şi învăţări, ai răspândit credinţa ortodoxă, 
precum florile parfumul lor; 

Bucură-te, că te-ai născut în ceruri prin botezul sângelui, în ziua prăznuirii Ador- 
mirii Maicii Domnului; 

Bucură-te, că atunci când se săvârşea în bisericile din Ţara Românească această 
prăznuire, ai trecut ca martir în ceata sfinţilor; 


Bucură-te, că puterea Sfântului Duh a întărit sufletul cinstitei tale soţii, Maria, ca 
să privească, cu durere martirizarea ta şi a fiilor tăi; 

Bucură-te, că jertfa ta a întărit Ortodoxia românească; 

Bucură-te, că toată creştinătatea ortodoxă cinsteşte jertfa ta; 

Bucură-te, că prin mutarea ta în ceata sfinţilor, ai întărit credința strămoşească în 
Hristos; 

Bucură-te, că nu vom înceta a ne ruga ţie şi fulor tăi martiri; 

Bucură-te, Sfinte voievod Constantine, că pentru Hristos te-ai jertfit cu fiii tăi! 


Condacul al 12-lea 

Plini de trufie că au pus capul tău şi al fiilor tăi în stâlpii de la poarta Cetăţii, spre 
înfricoşare, chinuitorii şi-au atras mânia lui Dumnezeu, iar tu Sfinte noule muce- 
nice Brâncovene te-ai mutat în ceruri la Bunul Dumnezeu căruia îi înălțăm cântare: 
Aliluia! 


Icosul al 12-lea 

Precum s-a bucurat Irodiada la vederea capului Sfântului loan Botezătorul, aşa s-au 
bucurat atunci păgânii văzând capul tău căzut peste capetele fulor tăi; şi precum 
ucenicii au luat trupul lui loan şi l-au îngropat cu mare cinste, aşa cei miluiți de 
tine au pescuit trupurile voastre din apele Bosforului şi le-au aşezat cu cinste în 
Mănăstirea Halki, cea împodobită de tine, iar noi îţi aducem cântări ca acestea: 
Bucură-te, că în ceruri ţi-ai gătit loc de odihnă; 

Bucură-te, că împreună cu ceilalți sfinţi români ai apărat Biserica, dreapta cre- 
dinţă şi poporul românesc, care v-a odrăslit; 

Bucură-te, că Biserica neamului a „rânduit cinstirea” voastră în rândul Sfinţilor; 
Bucură-te, că evlavioşii creştini în rugăciuni vă cinstesc pe voi; 

Bucură-te, că pilda vieţii tale ne ajută să sporim în nădejdea Vieţii veşnice; 
Bucură-te, că rugându-ne milostivului Dumnezeu, vă cinstim ca pe marii Sfinți ai 
Bisericii lui Hristos; 

Bucură-te, că Biserica neamului nostru vă cinsteşte, cu bucurie ca martiri ai lui 
Hristos; 

Bucură-te, că Jertfa ta şi a fiilor tăi ne întăreşte credinţa şi nădejdea în ajutorul lui 
Dumnezeu; 

Bucură-te, Sfinte voievod Constantine, că pentru Hristos te-ai jertfit cu fiii tăi! 


Condacul al 13-lea (de trei ori) 

Plecând la ceruri în timpul Sfintei Liturghii, în zi de Duminică, la praznicul Ador- 
mirii Maicii Domnului, tot poporul drepteredincios ne rugăm ţie ca împreună cu 
fiii tăi şi cu Sfântul lanache martirizaţi, să mijloceşti la Bunul Dumnezeu pentru 
noi care îi cântăm: Aliluia! 


Apoi, se zic iarăşi: 


Icosul 1 

Văzând Dumnezeu osârdia credinţei tale, S-a bucurat şi te-a chemat în fruntea nea- 
mului tău bine credincios şi te-a uns ca să-l cârmuieşti în pace, cu dragostea ta cea 
jertfelnică, ca să se poată închina liniştit în bisericile şi mânăstirile cele zidite de 
tine şi de înaintaşii tăi, pentru care auzi de la noi cântările acestea: 

Bucură-te, pildă de vrednicie şi înţelepciune; 

Bucură-te, cel pururea râvnitor spre facerea de bine; 

Bucură-te, că Dumnezeu te-a uns să cârmuieșşti neamul românesc; 

Bucură-te, că ai ferit ţara de distrugeri; 

Bucură-te, că te-ai nevoit să-ţi aperi supuşii de uneltiri diavoleşti; 

Bucură-te, că Domnul ţi-a pus ţie coroana ca să conduci cu gând curat; 

Bucură-te, că toate le-ai izbândit cu semnul crucii; 

Bucură-te, că fiii tăi cu evlavie credinţa ţi-au urmat; 

Bucură-te, că primejdii de tot felul nu te-au depărtat de la Dumnezeu; 

Bucură-te, podoabă a creştinătăţii ortodoxe; 

Bucură-te, Sfinte voievod Constantine, că pentru Hristos te-ai jertfit cu fiii tăi! 


Condacul 1 

Vrednic trăitor şi apărător al dreptei credinţe, floare aleasă a Ortodoxiei noastre, 
chemat ca Sfântul Constantin cel mare să stăpâneşti în pace şi în credinţă dreaptă 
peste neamul tău, ai înzestrat întreaga Ortodoxie cu binefacerile puse în mâinile 
tale de Bunul Dumnezeu; iar noi te lăudăm şi îţi cântăm: Bucură-te, Sfinte voievod 
Constantin Brâncoveanu, că pentru Hristos te-ai jertfit cu fiii tăi! 


După aceea, zicem această rugăciune: 


Rugăciune 


Sfinte mucenice Brâncovene Constantine, Dumnezeu te-a uns ca să călăuzeşti des- 
tinele neamului tău printre stâncile prăpăstioase ale vremii. Domnul te-a chemat să 
sporeşti slava Bisericii Ortodoxe, de la noi şi de pretutindeni, cu darurile pe care 
numai puterea Celui de sus le-a pus întru a ta chivernisire. 


Tu te-ai rugat Bunului Dumnezeu pentru statornicirea în dreapta credinţă, dim- 
preună cu fiii tăi: Constantin, Ştefan, Radu şi Matei şi cu sfetnicul tău lanache. Tu 
ai primit cununa sfântă a muceniciei, cu fiii tăi. Ne rugăm ţie în faţa icoanei tale şi 
cerem să duci la Părintele Ceresc rugăciunile noastre smerite, ca să ne izbăvească 
de durerile cele amare abătute de atâtea ori asupra noastră, să ne ocrotească de 
venirea altor neamuri asupra noastră şi de războiul cel dintre noi. Să dăruiască 
sănătate tuturor fiilor neamului românesc, pace lumii, linişte în sufletele şi casele 
noastre; să ne ţină în dreapta credinţă a Bisericii noastre cea una, sfântă, soborni- 
cească şi apostolească. 

Amin! 


Pr. Dorin Octavian Picioruş - Predică la Sfinţii mucenici Brâncoveni 


Iubiţii mei, Doamna Maria Brâncoveanu, soţia Sfântului mucenic Constantin Brân- 
coveanu, a adus Sfintele moaşte ale soţului ei în Biserica Sfântul Gheorghe nou din 
Bucureşti, în 1720 şi le-a îngropat acolo. Și din inscripţia de pe candela pe care a 
pus-o deasupra mormântului, aflăm că ele au fost îngropate la Bucureşti pe 12 iulie 
1720. 


În fotografia supra este fostul amplasament al mormântului Sfântului Constantin, 
după ce Sfintele sale moaște au fost puse în raclă şi locul a fost reamenajat. 


În 2013 a fost pictată această Sfântă icoană a Sfinţilor mucenici Brâncoveni...de 
pe care putem citi, în mod lizibil, numele Sfinţilor Brâncoveni pomeniţi astăzi: 
Sfântul Constantin voievod, Sfântul Constantin, Sfântul Ștefan, Sfântul Radu, 
Sfântul Matei (cei 4 copii ai Sfântului Constantin Brâncoveanu) şi Sfântul lanache 
Sfetnicul. Adică 6 Sfinţi mucenici. 


Insă la Bucureşti, în Biserica pomenită mai sus, noi găsim doar Sfintele moaşte ale 
Sfântului Constantin Brâncoveanu, racla cu Sfintele sale moaşte fiind aceasta: 


lar Sfintele moaşte ale Sfântului Constantin Brâncoveanu, înainte de a fi introduse 
în raclă, arătau aşa: 


Adică nişte oase pline de putere dumnezeiască, pentru că slava lui Dumnezeu a 
fost şi este în ele. Pentru că slava lui Dumnezeu a fost în Sfântul Constantin pe 
când el trăia, dar a rămas în Sfintele sale moaşte și după martirizarea lui. 


ȘI vă vorbeam într-o predică anterioară despre experienţa mistică pe care am trăit- 
0, când m-am rugat, recent, la Sfintele sale moaște. Și sunt convins că astfel de 
trăiri duhovniceşti au mulţi oameni care vin şi se roagă Sfântului Constantin şi 
sărută cu evlavie Sfintele sale moaște. 


Pentru că el e viu la Dumnezeu, el se roagă pentru noi iar simţirile sfinte pe care le 
trăim în apropierea sa sunt daruri ale iubirii sale faţă de noi. 


Căci nu numai noi facem efortul de a veni şi de a i ne închina lui...ci şi el vine, cu 
repeziciune dumnezeiască, în ajutorul nostru. Pentru că se roagă pentru noi 
PreaSfintei Treimi. Se roagă pentru Biserica lui Dumnezeu, pentru ţara noastră, 
pentru întreaga lume, pentru mântuirea tuturor. 


Pentru că Sfinţii lui Dumnezeu doresc tot la fel de mult mântuirea lumii ca și 
Dumnezeul nostru. Căci în ei este slava lui Dumnezeu care îi învaţă pe Sfinți să 
compătimească cu lumea. Să se roage neîncetat pentru lume. Să vrea mântuirea şi 
sfințirea oamenilor. 


Sfinţii mucenici Brâncoveni au fost închişi la Istanbul în martie 1714. În cetatea 
Edikule, care arată astăzi aşa. Era Săptămâna Patimilor. Li s-a cerut să se conver- 
tească la islam și ei au refuzat. Au fost chinuiţi îndelung...și martirizarea lor a avut 
loc pe 15 august 1714, în ziua în care Sfântul Constantin Brâncoveanu a împlinit 
60 de ani. Care s-a produs prin tăierea capului. 


Primul cap tăiat a fost cel al Sfântului mucenic lanache Văcărescu Sfetnicul. După 
care Sfântul Constantin Brâncoveanu a văzut cum îi sunt martirizați cei 4 fii... Şi 
turcii au început cu cel mai mare și au terminat cu cel mai mic: Sfinții mucenici 
Constantin, Ştefan, Radu şi Matei. Şi se observă şi din icoana lor de deasupra dife- 
rența de vârstă. 


Ultimul a fost Sfântul mucenic Constantin Brâncoveanu, cel care a fost Domnul 
Tării Românești între 1688 şi 1714. Adică pentru 26 de ani. 


După care, capetele Sfinților mucenici „au fost purtate de turci prin Constan- 
tinopol, în vârful sulițelor, iar trupurile le-au fost aruncate a doua zi în Bosfor. 


Nişte pescari creştini le-au găsit pe mare şi le-au îngropat în mănăstirea grecească 
din insula Halki”. 


Sultanul care i-a martirizat a fost Ahmed al III-lea, iar Sfintele lor moaşte „au fost 
înmormântate la Mănăstirea „Sfânta Maria“ Camariotissa de pe insula Halki”. 


Nu ştiu unde sunt celelalte Sfinte moaşte ale Sfinților Brâncoveni...dar Sfintele 
moaște ale Sfântului Constantin Brâncoveanu sunt în mijlocul Bucureştiului. Și 
dacă vrem să ne întâlnim cu el, prin Sfintele sale moaşte, o putem face. 


Pentru că suntem împreună cu Sfinții noștri prin rugăciune şi prin citirea vieților 
lor. Ei, cei martirizați, fiind vii la Domnul, ne aud şi ne văd şi ne pot ajuta pe noi în 
toată ziua şi în tot ceasul. 


Numai să strigăm spre ei. Numai să strigăm spre ajutorul lor. Numai să îi rugăm pe 
ei ca să se roage Dumnezeului nostru treimic pentru noi. Pentru noi și pentru în- 
treaga umanitate vie și adormită. Pentru că Sfinţii lui Dumnezeu ştiu cu adevărat să 
se roage!... 


Noi credem că ştim să ne rugăm, că ştim ce să facem pentru mântuirea noastră...că 
mergem bine...Insă numai Sfinţii lui Dumnezeu ne pot învăţa să ne rugăm, să 
trăim bine, să ne vedem cu adevărat. 


Și de aceea ei sunt mereu în viaţa noastră, ei, Sfinţu lui Dumnezeu şi Ingerii Lui şi, 
mai ales, prea curata Stăpână, pentru că fără ei nu ştim nimic serios, nimic sfânt, 
nimic curat despre Dumnezeu și viaţa ortodoxă. 


Anul 2014 e anul comemorativ al Sfinţilor mucenici Brâncoveni pentru că se 
împlinesc 300 de ani de la martirizarea lor. lar cărțile care s-au scris şi care se vor 
scrie despre ei și despre oricare alt Sfânt al românilor ni-i va aduce tot mai aproape 
de noi. 


Numai să citim aceste cărți! Numai să vrem să îi cunoaștem pe Sfinţi aşa după cum 
ei vor să intre în viaţa noastră. 


Pentru că sfinţii vor să intre în viaţa noastră la modul definitiv. Ei vor să rămână cu 
noi și noi să fim cu ei pentru veşnicie. Pentru că Sfinţi vor să ne înveţe nece- 
sitatea absolută a vieţii cu Dumnezeu. Vor să ne facă ca ei. 


De aceea, când ne rugăm Sfinţilor lui Dumnezeu să nu cerem de la ei doar lucruri 
pământeşti, deşi şi astea sunt bune şi necesare. Şi noi avem nevoie de ele din 
destul. Ci să le cerem Sfinţilor şi să nu ne părăsească nicicând. Să fie mereu cu noi. 
Și acum și veşnic, pentru că adevărata relaţie nu e de trei clipe sau de trei ani ci e 
veşnică. 


Așadar, iubiții mei, în zilele acestea de bucurie sfântă ale praznicului prea curatei 
Stăpâne, praznicul de azi, de pe 16 august, e pentru noi, românii, şi o zi în care 
trebuie să conştientizăm tot mai mult ce contează cu adevărat. 


Pentru că, pentru Sfinţii mucenici Brâncoveni a contat credinţa şi viaţa ortodoxă în 
primul rând. Nu s-au putut închipui fără a fi şi a trăi ortodox. 


lar când cel mai mic mucenic de azi, Sfântul Matei, a ezitat...tatăl său, Sfântul 
Constantin Brâncoveanu, l-a întărit şi el a primat să moară pentru Hristos ca şi frații 
săi. Pentru că mucenicia e alegere, pentru că iubirea e alegere. Şi cine alege să 
trăiască şi să moară pentru Dumnezeu, acela alege să Îl iubească pe El mai mult 
decât pe sine şi decât întreaga lume. 


Să ne lăsăm învăţaţi de Sfinţii Lui ce trebuie să facem, ce trebuie să simțim, cum 
trebuie să gândim, cum trebuie să acțţionăm în ziua de azi! Să nu mai copiem 
gesturi și moduri de a vorbi şi de a fi ale trecutului ci să fim de un realism necru- 
țător, dar totodată plini de o evlavie şi de o teologie suplă şi frumoasă. Pentru că 
putem fi ortodocşi şi în hainele şi în dogoarea vremii de acum. 


Putem fi ortodocşi dacă ne lăsăm sufletul să simtă ce trebuie făcut azi, acum, în 
clipa de față. 


Pentru că numai astfel putem trăi pentru Dumnezeu şi pentru oameni, adică slujind 
lui Dumnezeu și oamenilor. Pentru ca să îi facem pe oameni să se îndrăgostească 
de viaţa cu Dumnezeu, adică de viaţa sfântă. 


Îndrăgostiţi-vă de Dumnezeu, iubiții mei! Îndrăgostiţi-vă, fără nici cea mai mică 
reţinere, de Maica lui Dumnezeu, de Sfinţii Lui, de Îngerii Lui! Îndrăgostiţi-vă de 
oameni! Adică de faptul de a-i cunoaşte şi de a-i înțelege pe oameni în adâncul lor, 
în frumosul lor, în binele de care sunt în stare. Ajutaţi-i să fie ei înşişi! Pentru că a 
da aripi unui om înseamnă a-l ajuta, prin rugăciunile tale, să zboare. Şi omul care e 
ajutat să zboare...care e lăsat să zboare...va zbura cu un zbor fără seamăn spre 
Dumnezeu, pentru că e plin de iubirea pe care El o revarsă în noi. 


Mai pe scurt: lăsaţi-L pe Dumnezeu să şi iubească creația Sa! Lăsaţi-L să ne 
înveţe ce trebuie să facem! Şi să li urmăm Lui, pentru că EI ne duce la Sine! Amin. 

Sfinţilor martiri, rugaţi-vă Bunului Dumnezeu pentru neamul românesc, să nu 


piară şi să nu-şi piardă credinţa cea adevărată! 


